Suze youance

Biyografi Suze Youance

SuzeYouance fèt Ayiti nan dat 11 dawou 1970. Li se yon ingenyè sivil, yon responsab nan inivèsite, yon animatris emisyon televizion epi yon fanm ki angaje nan zafè politik ki kite Ayiti nan lane 2006. 

Li se yon senatris nan peyi Canada depi 25 septanm 2024, pou zòn “Lauzon”, nan pwovens Québec.  

Karyè pwofesyonèl 

Nan lane 1995, Suze Youance te pran yon diplom nan jeni sivil nan Inivèsite leta Ayiti. Li fè yon metriz na lane 2010 ak yon doktora nan jeni sivil nan lane 2015 nan “École de technologie supérieure” nan vil “Montréal”. Li se manb asosyason pwofesyonel injenyè “Ordre des ingénieurs du Québec”. 

Lè li komanse travay, Suze te yon injenyè ki tap kolabore nan pwogram koperasyon kanadyen an Ayiti. Pandan 11 lane li pote kontribisyon li nan domen anvironman ak enfrastrikti. 

Li kite Ayiti nan lane 2006, epi li kontinye ale nan Inivèsite nan peyi “Canada”. Se la li pral travay tankou yon oksilyè nan ansèyman depi lane 2018 jouk rive lane 2015.

Apati fevriye 2018 jouk jiyè 2020, li te animatris yon emisyon sou chèn televizyon “Canal Savoir” ki vi’n rele “Savoir media” depi 2019. 

Suze te injenyè nan konsepsyon pou kabinè jeni-konsèy kebekwa CIMA+, depi novanm 2021 jiska jwen 2023. Li vin gen responsabilite “Chargée de projet en Structures” nan mwa dawou 2023 pou yon antrepriz ki rele FNX-INNOV. 

Li gen yon doub sètifikasyon (ASC.-C.Dir.) , administratris sosyete sètifye ke li pran aprè yon fòmasyon nan “Collège des administrateurs de société” nan vil Québec.

Enplikasyon nan sosyete a

Suze Youance se yon moun ki enplike anpil nan fè benevola nan plizyè nivo nan diferan òganisasyon. Li patispe nan activite ki ankouraje fanm nan jeni epi li se ansyen prezidan konsèy administrasyon “Biwo Kominote Ayisyen Monreyal”  la. Li te manm pliziè konsèy administrasyon, pami yo “Société d'habitation et de développement de Montréal”, òganizasyon “Mains utiles”. 

Ayiti, kote li fèt li te prezidan konsèy syantifik Chè UNESCO "Fanm ak Syans pou Devlopman". Anplis de sa, li te manm konsèy administrasyon “Enstiti Syans, Teknoloji ak Etid Avanse Ayiti” ak konsèy administrasyon “Sant pou Timoun TechnofloS nan ÉTS”. 

Pou kounyea, li se prezidan Asosyasyon Paran “Collège Sainte-Marcelline”, nan Montréal, Canada.

Onè ak rekonesans

An rekonesans karyè li ak kontribisyon li yo, Suze Youance te resevwa Meday Lò Casimir Gzowski nan men Sosyete Kanadyèn pou Jeni Sivil, ak Pri Mathieu Da Costa nan men Ligue des Noirs du Québec. Yo te nonmen li tou Anbasadè ÉTS pou Rechèch ak Inovasyon.

Senatris

Nan dat 25 septanm 2024, Gouvènè general peyi Canada Mary Simon, nommé Suze Youance nan pòs Senatris, ki te rekomande pa ansyen Premye Minis Justin Trudeau pou konble divisyon senatoryal “Lauzon”, nan pwovens Québec. 

Pou kounyea, Senatris la ap aji nan 4 komite  :

 ENEV : Énergie environnement, ressources naturelles, https://sencanada.ca/fr/comites/enev/45-1 [archive]
 LTVP : Sous-comité sur la vision et la plan à long terme, https://sencanada.ca/fr/comites/LTVP/45-1 [archive]
 RPRD : Règlement, procédure et Droits du parlement, https://sencanada.ca/fr/comites/RPRD/45-1#?Session=45-1 [archive]
 SECD : Sécurité nationale, défense et anciens combattants, https://sencanada.ca/fr/comites/SECD/45-1 [archive]

Nan dat 18 novanm 2025, ki se anivèsè Batay Vètyè, dènye batay pou endepandans Ayiti, li mete tèt ansanm avèk lòt palemantè pou li kreye “Asosyasyon palemantè Kanada-Ayiti”.